62020CO0113_INF
Rješenje Suda (šesto vijeće) od 1. listopada 2020. –Slovenský plynárenský priemysel
(predmet C-113/20)
„Zahtjev za prethodnu odluku – Članak 99. Poslovnika Suda – Direktiva 90/435/EEZ – Zajednički sustav oporezivanja koji se primjenjuje na matična društva i društva kćeri iz različitih država članica – Područje primjene ratione temporis – Porez na dohodak za razdoblje prije pristupanja države članice Europskoj uniji – Porezno rješenje izdano nakon pristupanja”
Prethodna pitanja – Nadležnost Suda – Granice – Tumačenje Direktive Unije o zajedničkom sustavu oporezivanja koji se primjenjuje na matična društva i društva kćeri iz različitih država članica – Naplata neplaćenog poreza na dohodak za razdoblje prije pristupanja države članice Europskoj uniji – Porezno rješenje izdano nakon pristupanja – Isključenje
(čl. 267. UFEU-a; Direktiva Vijeća 90/435)
(t. 25., 30., 31. i izreka)
Izreka
Direktiva Vijeća 90/435/EEZ od 23. srpnja 1990. o zajedničkom sustavu oporezivanja koji se primjenjuje na matična društva i društva kćeri iz različitih država članica, ne primjenjuje se u slučaju kad je porezno tijelo države članice od poreznog obveznika naplatilo neplaćeni porez na dohodak za poreznu godinu koja je prethodila pristupanju te države članice Europskoj uniji na temelju poreznog rješenja izdanog nakon tog pristupanja.